ddrg/super_eurlex huggingface dataset:
3)

Som artikel 3a indsættes: »Artikel 3a Ansøgning om importrettigheder for kontingentperioden 2015 1. Ansøgninger om importrettigheder indgives i løbet af de første syv dage i måneden forud for hver delperiode omhandlet i artikel 2, stk. 2. 2. Der stilles en sikkerhed på 6 EUR/100 kg nettovægt i forbindelse med indgivelsen af en ansøgning om importrettigheder. 3. Personer, der ansøger om importrettigheder, skal ved indgivelsen af den første ansøgning i et givet kontingentår forelægge dokumentation for, at de i 12-måneders perioden umiddelbart forud for deres første ansøgning i henhold til de relevante toldbestemmelser har importeret, eller at der på deres vegne er blevet importeret, en mængde oksekødsprodukter henhørende under KN-kode 0201 eller 0202 (herefter »referencemængde«). Et selskab, der er oprettet ved fusion af selskaber, som hver især har importeret referencemængder, kan benytte disse referencemængder som grundlag for sin ansøgning. 4. Den samlede mængde, for hvilken der er indgivet ansøgning om importrettigheder i importtoldkontingentperioden, må ikke overstige 25 % af ansøgerens referencemængde. Ansøgninger, der ikke opfylder denne betingelse, afvises af de kompetente myndigheder. 5. Senest den fjortende dag i den måned, hvori ansøgningerne indgives, meddeler medlemsstaterne Kommissionen de samlede mængder, der er ansøgt om, udtrykt i kilogram produktvægt, eller om der ingen ansøgninger foreligger. 6. Importrettighederne tildeles fra den 23. dag i den måned, hvori ansøgningerne indgives, og senest den sidste dag i denne måned. 7. Hvis anvendelse af den tildelingskoefficient, der er omhandlet i artikel 7, stk. 2, i forordning (EF) nr. 1301/2006, medfører, at der tildeles færre importrettigheder, end der er ansøgt om, frigives den sikkerhed, der er stillet i henhold til stk. 2 straks proportionelt. 8. Importrettighederne er gyldige fra den første dag i den delperiode, som ansøgningen er indgivet i, og indtil den 31. december 2015. Importrettigheder kan ikke overdrages.«
(11)

For at tage højde for det korte tidsrum mellem anmeldelsen af medlemsstaternes gennemførelse af EFGL-bevillingerne for 2014 under delt forvaltning for perioden 16. oktober 2013 til 15. oktober 2014 og behovet for at anvende nærværende forordning fra den 1. december 2014, bør nærværende forordning træde i kraft på dagen for offentliggørelsen i Den Europæiske Unions Tidende —
(2)

For at fremme brugen af harmoniserede standarder på globalt plan bør der fastlægges principper og retningslinjer for god fremstillingspraksis for virksomme stoffer i overensstemmelse med de retningslinjer for virksomme stoffer, der er fastsat af den internationale konference om harmonisering af krav til registrering af lægemidler (International Conference on Harmonisation of Technical Requirements for Registration of Pharmaceuticals for Human Use).
(5)

Med henblik på at tage hensyn til de forskellige former for operationer, der støttes af OP I og OP II, og i overensstemmelse med de forskellige bestemmelser, der gælder for det enkelte operationelle program, jf. forordning (EU) nr. 223/2014, bør der gælde forskellig krav til indholdet af de årlige og endelige gennemførelsesrapporter samt til listen over fælles indikatorer, som skal rapporteres for hvert operationelt program. Med henblik på at tage hensyn til det særlige behov for at beskytte værdigheden for de enkeltpersoner, der støttes af denne fond, og med henblik på at mindske den administrative byrde for støttemodtagere til det nødvendige minimum i overensstemmelse med kravene i forordning (EU) nr. 223/2014 skal værdierne for visse indikatorer fastlægges på grundlag af partnerorganisationernes velfunderede skøn snarere end på oplysninger fra de endelige støttemodtagere. For at muliggøre en øjeblikkelig anvendelse af de i denne forordning fastsatte foranstaltninger bør denne forordning træde i kraft dagen efter offentliggørelsen i Den Europæiske Unions Tidende —
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 9. april 2014 (3), at inositol under de foreslåede anvendelsesbetingelser ikke har skadelig virkning på dyrs eller menneskers sundhed eller på miljøet. Autoriteten konkluderede tillige, at inositol betragtes som en effektiv kilde til essentielt mikronæringsstof for fisk og krebsdyr. Autoriteten mener ikke, at der er behov for særlige krav om overvågning efter markedsføringen. Derudover gennemgik autoriteten den rapport om metoden til analyse af fodertilsætningsstofferne i foder, der blev forelagt af det i henhold til forordning (EF) nr. 1831/2003 oprettede referencelaboratorium.
(2)

For at sikre, at de kumulative data vedrørende operationer, der er udvalgt til finansiering, er ensartede og fuldstændige, bør der fastsættes fælles tekniske specifikationer og regler for, hvordan de kumulative data skal præsenteres. Med henblik herpå er det hensigtsmæssigt at henvise til den databasestruktur, der er fastsat i bilag I til Kommissionens gennemførelsesforordning (EU) nr. 1243/2014 (2).
(2)

I henhold til forordning (EF) nr. 517/94 er det under visse omstændigheder muligt at anvende andre tildelingsmetoder, at opdele kontingenterne i dele eller at forbeholde en vis andel af et specifikt kvantitativt loft til ansøgninger, der støttes af dokumentation for tidligere importresultater.
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 2. juli 2014 (2), at L-valin produceret af Corynebacterium glutamicum (DSM 25202) under de foreslåede betingelser for anvendelse ikke har skadelige virkninger på dyrs eller menneskers sundhed eller på miljøet, og at stoffet kan betragtes som en effektiv kilde til den essentielle aminosyre L-valin i dyreernæring. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om analysemetoden for fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
(6)

På grundlag af de fremlagte oplysninger konkluderede autoriteten i sin udtalelse, som Kommissionen og medlemsstaterne modtog den 7. august 2009, at der var fastslået en årsagssammenhæng mellem indtag af calcium, enten alene eller i kombination med vitamin D, og reduceret tab af knoglemineraltæthed (BMD) hos kvinder i den postmenopausale alder. Reduktion af tabet af BMD kan bidrage til at mindske risikoen for knoglebrud. To sundhedsanprisninger, der er i overensstemmelse med denne konklusion, bør følgelig anses for at opfylde kravene i forordning (EF) nr. 1924/2006 og bør optages på EU-listen over tilladte anprisninger. Autoriteten konkluderede imidlertid, at de fremlagte oplysninger var utilstrækkelige som grundlag for at fastsætte anvendelsesbetingelser for anprisningerne. Kommissionen henvendte sig efterfølgende endnu en gang til autoriteten for at indhente yderligere rådgivning med henblik på at gøre det muligt for de ansvarlige for risikostyringen at fastsætte passende anvendelsesbetingelser for de pågældende sundhedsanprisninger. Autoriteten konkluderede i sin udtalelse, som Kommissionen og medlemsstaterne modtog den 17. maj 2010 (spørgsmål nr. EFSA-Q-2009-00940) (3), at det er nødvendigt at indtage mindst 1 200 mg calcium fra alle kilder eller mindst 1 200 mg calcium og 800 IU (20 μg) vitamin D fra alle kilder om dagen for at opnå den anpriste virkning.
(3)

Som hovedregel modtager de landbrugere, der indgiver en støtteansøgning om direkte betalinger for et kalenderår (N), betaling inden for en fastsat betalingsperiode i regnskabsåret (N + 1). Medlemsstaterne har dog, inden for visse grænser, mulighed for at foretage sene betalinger til landbrugerne uden for betalingsperioden og uden tidsbegrænsninger. Sådanne sene betalinger kan foretages i et senere regnskabsår. Når mekanismen for finansiel disciplin anvendes i et givet kalenderår, bør tilpasningssatsen ikke anvendes på betalinger, der er indgivet ansøgning om i andre kalenderår end det år, den pågældende finansielle disciplin finder anvendelse. For at sikre ligebehandling af landbrugerne bør det derfor fastsættes, at tilpasningssatsen kun anvendes på betalinger, der er indgivet ansøgning om i det kalenderår, hvor den finansielle disciplin finder anvendelse, uanset tidspunktet for betalingen til landbrugerne.
(6)

På grundlag af de fremlagte oplysninger konkluderede autoriteten i sin udtalelse, som Kommissionen og medlemsstaterne modtog den 25. maj 2011, at der var fastslået en årsagssammenhæng mellem indtag af blandinger af mættede fedtsyrer (SFA) via kosten og en stigning i blodets indhold af LDL-kolesterol, og at udskiftning — gram for gram — af en blanding af SFA med cis-enkeltumættede fedtsyrer og/eller cis-flerumættede fedtsyrer i fødevarer eller kost reducerer indholdet af LDL-kolesterol. En sundhedsanprisning, der er i overensstemmelse med denne konklusion, bør følgelig anses for at opfylde kravene i forordning (EF) nr. 1924/2006 og bør optages på EU-listen over tilladte anprisninger. Autoriteten vurderede, at den kliniske interventionsundersøgelse, som ansøgeren havde angivet som værende omfattet af ejendomsrettigheder, ikke var nødvendig for at kunne nå frem til en konklusion. Det vurderes følgelig, at betingelsen i artikel 21, stk. 1, litra c), i forordning (EF) nr. 1924/2006 ikke er opfyldt, og anmodningen om ejendomsretlig beskyttelse bør derfor ikke efterkommes.
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 3. juli 2014 (2), at kobberbilysinat under de foreslåede betingelser for anvendelse ikke har skadelige virkninger på dyrs eller menneskers sundhed eller på miljøet, og at stoffet kan betragtes som en effektiv kobberkilde for alle dyrearter. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoden til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
2. En artikel (et såkaldt elektrisk filter) bestående af en kondensator og to ferritstøjfiltre, der måler ca. 7 × 2 × 2 mm. Det tilsvarende elektriske kredsløb består af to induktionsspoler, en for hvert ferritstøjfilter, serieforbundet i forhold til jævnstrømsretningen og tilsluttet lederen på venstre og højre side af en overflademonteret gennemføringskondensator. De to ferritstøjfiltre fungerer som induktionsspoler, og deres funktion er at minimere resonansen mod omgivende kredsløb for at neddæmpe højfrekvent elektrisk strøm. Artiklen frembydes til brug som et elektromagnetisk støjfilter (EMI), f.eks. til automobil- og industrianvendelse. (1) Se billede 2

8548 90 90
1)

Følgende artikel indsættes: »Artikel 7a 1. Det er forbudt at: a) sælge, levere, overføre eller eksportere jetbrændstof og brændstofadditiver, jf. bilag Va, direkte eller indirekte til personer, enheder eller organer i Syrien eller til anvendelse i Syrien b) levere finansieringsmidler eller finansiel bistand, herunder finansielle derivater, samt forsikring og genforsikring i forbindelse med salg, levering, overførsel og eksport af flybrændstof og brændstofadditiver, jf. bilag Va, til personer, enheder eller organer i Syrien eller til anvendelse i Syrien c) yde mæglervirksomhed i forbindelse med salg, levering, overførsel eller eksport af jetbrændstof og brændstofadditiver, jf. bilag Va, til personer, enheder eller organer i Syrien eller til anvendelse i Syrien. 2. Bilag Va omfatter jetbrændstof og brændstofadditiver. 3. Uanset stk. 1 kan medlemsstaternes kompetente myndigheder, jf. webstederne i bilag III, på vilkår, som de finder hensigtsmæssige, give tilladelse til salg, levering, overførsel eller eksport af jetbrændstof og brændstofadditiver og levering af finansieringsmidler og finansiel bistand, herunder finansielle derivater, samt forsikring og genforsikring og mæglervirksomhed i forbindelse med salg, levering, overførsel eller eksport af jetbrændstof og brændstofadditiver, jf. bilag Vb, til personer, enheder eller organer i Syrien eller til anvendelse i Syrien efter at have konstateret, at jetbrændstoffet og brændstofadditiverne er påkrævet af De Forenede Nationer eller organer, der handler på deres vegne, til humanitære formål, som f.eks. levering eller fremme af levering af bistand, herunder beholdninger af lægemidler og medicinsk udstyr, fødevarer eller overførsel af humanitære hjælpearbejdere og tilknyttet bistand, eller til evakuering fra Syrien eller inden for Syriens grænser. 4. De pågældende medlemsstater underretter inden fire uger de øvrige medlemsstater og Kommissionen om enhver tilladelse, der er givet i medfør af denne artikel. 5. Forbuddet i stk. 1 finder ikke anvendelse på: a) jetbrændstof og brændstofadditiver, jf. bilag Vb, der udelukkende anvendes af ikkesyriske civile luftfartøjer, der lander i Syrien, forudsat at de er bestemt og alene bruges til fortsat flyvning af det luftfartøj, hvori de er lastet b) jetbrændstof og brændstofadditiver, jf. bilag Vb, der udelukkende anvendes af et udpeget syrisk luftfartsselskab, der er opført i bilag II og IIa, og som foretager evakueringer fra Syrien i overensstemmelse med artikel 16, litra h) c) jetbrændstof og brændstofadditiver, jf. bilag Vb, der udelukkende anvendes af et ikkeudpeget syrisk luftfartsselskab, der foretager evakueringer fra Syrien eller inden for Syriens grænser.« .
(8)

Erfaringerne fra tidligere optagelser i bilag I til direktiv 91/414/EØF af aktivstoffer, som er vurderet inden for rammerne af Kommissionens forordning (EØF) nr. 3600/92 (5), har vist, at der kan opstå vanskeligheder med fortolkningen af de pligter, som indehavere af eksisterende godkendelser har med hensyn til adgang til data. For at undgå yderligere vanskeligheder synes det derfor nødvendigt at præcisere medlemsstaternes pligter, især pligten til at kontrollere, at indehaveren af en godkendelse kan påvise, at han har adgang til et dossier, der opfylder kravene i bilag II til direktivet. Denne præcisering pålægger dog ikke medlemsstaterne eller indehavere af godkendelser nye forpligtelser i forhold til de hidtil vedtagne direktiver om ændring af bilag I til det pågældende direktiv eller forordningerne om godkendelse af aktivstoffer.
(3)

Trægulve, der er omfattet af den harmoniserede standard EN 14342, bør derfor anses for at opfylde de ydeevneklasser med hensyn til reaktion ved brand, der er fastlagt i beslutning 2000/147/EF om disse betingelser, uden at der kræves yderligere prøvning —
(3)

Træbaserede plader, som er dækket af den harmoniserede standard EN 13986, og massiv træbeklædning til indvendig og udvendig brug, som er dækket af den harmoniserede standard EN14915, bør derfor anses for at opfylde ydeevneniveauerne for brandbeskyttelse, jf. beslutning 2000/367/EF, på de betingelser uden behov for yderligere prøvning —
(2)

Disse varer har vist sig at have en stabil og forudsigelig ydeevne med hensyn til reaktion ved brand, når de anvendes sammen med gipsplader til at danne hjørner i vægge, eftersom kun en ubetydelig del af deres overflade risikerer at blive eksponeret.
(2)

De franske myndigheder anmodede Kommissionen om at tilpasse listen i bilag II til gennemførelsesforordning (EU) nr. 180/2014 for så vidt angår Martinique ved at ændre de årlige produktmængder for forarbejdede produkter, der svarer til koderne KN 0403 10 og KN 1101 00, og ved at tilføje produktmængder, der svarer til KN 2202, KN 2105 og KN 2007. De franske myndigheder anmodede Kommissionen om at tilpasse denne liste for Guadeloupe ved at ændre de årlige produktmængder for de produkter, der svarer til koderne KN 1101 00 og KN 2309 90, og ved at tilføje produktmængder for de produkter, der svarer til koderne KN 0402 10 og KN 2007, 2008 og 2009. De anmodede ligeledes Kommissionen om at tilføje nye tredjelande til Martinique og Guadeloupe på listen i bilag VI til nærværende gennemførelsesforordning.
(5)

Der er fremlagt supplerende data om lasalocid, som er blevet vurderet af Udvalget for Veterinærlægemidler. Som følge heraf har udvalget anbefalet, at det nuværende acceptable daglige indtag for lasalocid ændres, samt at den eksisterende MRL for lasalocid i fjerkræ ændres.
(4)

Under henvisning til målet i del I i bilag VIII til forordning (EU) nr. 1308/2013, nemlig at modvirke og begrænse tilsætning til vin, og under hensyntagen til at undtagelsen i afsnit A, punkt 3, i nævnte del er af usædvanlig karakter, gives der kun tilladelse til at forhøje tilsætningsgrænserne for vin i vindyrkningsområder eller dele heraf og for de druesorter, der er påvirket af usædvanligt ugunstige vejrforhold. I Belgien bør tilladelsen derfor kun gives for Vallonien, som har været udsat for sådanne vejrforhold. I Tyskland bør tilladelsen gives kun for vin fra druesorterne Blauer Spätburgunder, Schwarzriesling, Blauer Gutedel, Weißer Gutedel og Blauer Trollinger, som har været udsat for sådanne vejrforhold i området Baden, for vin fra alle røde druesorter, der har været udsat for sådanne vejrforhold i områderne Hessische Bergstraße og Rheingau, fra alle røde druesorter og fra den hvide druesort Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling og Weißer Burgunder, som har været udsat for sådanne vejrforhold i dele af området Saale-Unstrut, fra druesorten Blauer Trollinger, der har været udsat for sådanne vejrforhold i området Württemberg, fra druesorterne Phoenix, Müller-Thurgau, Elbling og Regent, der har været udsat for sådanne vejrforhold i regionen Mecklenburger Landwein og fra alle druesorterne i områderne Ahr, Mittelrhein, Nahe, Pfalz og Rheinhessen og i den del af området Mosel, der har været udsat for sådanne vejrforhold. I Frankrig bør tilladelsen kun gives til et begrænset antal kommuner i departementerne Aude og Hérault, der har været udsat for sådanne vejrforhold. I Italien bør tilladelsen kun gives til regionerne Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo og Puglia og til området med den beskyttede oprindelsesbetegnelse »Orvieto« i regionerne Umbrien og Lazio, der har været berørt af sådanne vejrforhold.
(2)

En ny protokol (2) (i det følgende benævnt »protokollen«) blev paraferet den 28. august 2014. Protokollen giver EU-fartøjer mulighed for at fiske i den fiskerizone, der hører under Republikken Kap Verdes højhedsområde eller jurisdiktion.
(6)

Finansieringsrammen for Finland bør beregnes på grundlag af mælkeproduktionen i 2013/2014 inden for rammerne af de nationale kvoter og proportionelt med det konstaterede fald i mælkepriserne. For at sikre, at støtten målrettes mod de producenter, der er påvirket af forbuddet, mens der samtidig tages hensyn til de begrænsede budgetmæssige ressourcer, bør Finland fordele beløbet på grundlag af objektive kriterier og uden forskelsbehandling og samtidig undgå, at der opstår markeds- og konkurrenceforvridning.
(6)

For at sikre, at EU-fartøjerne kan genoptage fiskeriet, er det i protokollens artikel 15 fastsat, at den kan anvendes midlertidigt af begge parter fra datoen for undertegnelsen, dog tidligst fra den 1. januar 2015.
(1)

For at undgå forstyrrelser på EU-markedet i sukkersektoren efter Kroatiens tiltrædelse af Unionen den 1. juli 2013 indeholder kapitel II, afdeling 2, i gennemførelsesforordning (EU) nr. 170/2013 bestemmelser for fastsættelse og fjernelse af de mængder sukker i uforarbejdet stand eller sukker i forarbejdede produkter, isoglucose og fruktose, der overstiger den mængde, der betragtes som et normalt overførselslager pr. 1. juli 2013 (i det følgende benævnt »overskudsmængder«). I henhold til navnlig artikel 9 i gennemførelsesforordning (EU) nr. 170/2013 skal disse overskudsmængder af sukker i uforarbejdet form eller isoglucose fjernes fra markedet for Kroatiens regning.
(139)

Dette fald skyldes ikke udelukkende denne enkelte virksomheds situation, men også systemiske ændringer i de indiske subsidieordninger. Som forklaret i del C i denne forordning blev nogle af ordningerne opgivet af GOI, og de fleste af de øvrige blev nedjusteret, for så vidt angår fordele for virksomhederne. Kun i forbindelse med en bestemt ordning, der blev undersøgt, nemlig DDS, blev kriterierne for støtteberettigelse og de administrative procedurer lempet. Som følge heraf gik Kokan straks over til denne ordning. Anvendelsen af DDS udelukker imidlertid anvendelsen af de fleste af de øvrige ordninger (EOUS, AAS, FPS, DFIA og FMS). For den pågældende vare har DDS et klart højeste subsidieringsniveau: i NUP 4 % af fob-eksportværdien, og det blev yderligere nedsat til 3 % senere. Trods denne begrænsning i subsidieniveauet kan det forventes, at andre producenter vil gå over til eller allerede er gået over til denne ordning, fordi den udgør en begrænset administrativ byrde.
(7)

I overensstemmelse med artikel 4, stk. 2, i forordning (EF) nr. 847/96 har Frankrig og Spanien anmodet om, at en del af deres fangstkvote for ansjos for fangstperioden 2013/14 tilbageholdes og overføres til næste fangstperiode. De tilbageholdte mængder inden for de grænser, som er fastsat i den pågældende forordning, bør lægges til de respektive kvoter gældende for fangstperioden 2014/15, som er fastsat ved forordning (EU) nr. 779/2014.
(6)

For at håndtere en situation, hvor priserne kan falde yderligere og markedsforstyrrelserne forværres, er det afgørende, at der også er adgang til offentlig intervention efter den 31. december 2014.
(3)

For at efterleve Domstolens dom i sag C-63/12 skal Kommissionen, når Rådet fastslår, at der foreligger en alvorlig og pludselig forringelse af den økonomiske og sociale situation i Unionen, forelægge et forslag efter proceduren i artikel 336 i traktaten om Den Europæiske Unions funktionsmåde (TEUF) for at inddrage Europa-Parlamentet i lovgivningsprocessen. Rådet erklærede den 25. oktober 2012, at Kommissionens vurdering, som præsenteret i dens rapport om undtagelsesklausulen, ikke afspejlede den alvorlige og pludselige forringelse af den økonomiske og sociale situation i Unionen i 2012, som de offentligt tilgængelige objektive økonomiske data antydede. Rådet anmodede således Kommissionen om i overensstemmelse med artikel 10 i bilag XI til vedtægten at forelægge et passende forslag om tilpasning af vederlagene for 2012.
(3)

For at sikre ensartede betingelser for gennemførelsen af stabiliserings- og associeringsaftalen bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 (3). Da gennemførelsesretsakter er led i den fælles handelspolitik, bør undersøgelsesproceduren i princippet anvendes til vedtagelse af dem. Når stabiliserings- og associeringsaftalen giver mulighed for under ekstraordinære og kritiske omstændigheder at anvende øjeblikkelige foranstaltninger, som er nødvendige i den konkrete situation, bør Kommissionen straks vedtage sådanne gennemførelsesretsakter. Kommissionen bør vedtage gennemførelsesretsakter, der finder anvendelse straks, når det i behørigt begrundede tilfælde vedrørende landbrugsprodukter og fiskevarer er påkrævet af særligt hastende årsager.
(3)

I 1998 vedtog ICCAT resolution 98-18 om urapporteret og ureguleret fangst af tun ved hjælp af store langlinefartøjer i konventionsområdet. Ved denne resolution blev der fastlagt procedurer for identificering af lande, hvis fartøjer havde fisket efter tunfisk og beslægtede arter på en måde, der gør ICCAT's bevarelses- og forvaltningsforanstaltninger mindre effektive. I samme resolution blev det ligeledes fastlagt, hvilke foranstaltninger der skal træffes for at forhindre fartøjerne fra disse lande i at fortsætte et sådant fiskeri, herunder om nødvendigt ikke-diskriminerende handelsrestriktioner.